Document ID: /roh_data/filtered/fineweb-2-filterrobots_roh.jsonl.gz/23306

Per sustegnair la «Missiun B» da RTR, RSI, RTS e SRF han ins feà l’uniun «Floretia». La finamira da Floretia è che tut ils umans possian, independentamain da lur presavida e da lur budget, crear ina surfatscha en accord cun la natira. Ceecider davart l’uniun pon sulettamain ils trais commembers featurs, la suprastanza en uffizi sco er organisaziuns d’utilitad publica che partan las finamiras da l’uniun. Uschia garantin nus che Floretia na po betg vegnir malduvrada per intents commerzials.
La plattafurma online è stada in’idea da Daniel Ballmer, scienzià da l’ambient e da l’ecologia ed oz manader da fatschenta da l’uniun. L’idea è naschida gia il 2016.
La realisaziun da la plattafurma online Floretia han sustegnì generusamain l’Uffizi federal d’ambient, il chantun Argovia, il fond da lottaria dal chantun da Berna, la Feaziun Ernst Göhner e la Feaziun Temperatio. Per cussegliaziuns spezialisadas collavurain nus cun Info Flora, iGarten, Vogelwarte, Pro Natura, Bioterra, BirdLife Svizra, la partiziun d’ambient dal chantun Argovia, Grün Stadt Zürich, Regioflora, Jardin Suisse, il Forum Biodiversitad sco era cun numerusas autras organisaziuns, cun expertas ed experts e divers manaschis. In agid da partenza prezius per il project avain nus survegnì da differencelab, in partenari dal WWF.
Daniel Ballmer
Iniziant e manader da fatschenta
Dapi che Daniel sa pensar è mintga mument en la natira stà in viadi da scuverta per el. Gia durant la scola primara saveva el il num da mintga utschè. Pli tard, en il gimnasi, èsi reussì ad el dus onns in suenter l’auter da far part dal team svizzer per l’olimpiada internaziunala da biologia. Silsuenter ha el acquistà a Turitg il bachelor en scienzas politicas e biologia ed ha lavurà dasperas en la partiziun da communicaziun dal Giurapark Aargau. Durant quest temp ha el gì l’idea da crear la plattafurma online Floretia ch’el ha sviluppà cuntinuadamain, l’emprim sut il titel da lavur mein-naturgarten.ch.
En il fratemp ha Daniel in diplom da master en scienzas da l’ambient e da l’ecologia e realisescha sia idea sco professiun principala. Dasperas ha el lavurà dapi l’entschatta dal 2019 per la firma da producziun da films turitgaisa Lucky Film. Durant ses temp liber fa el fitg gugent teater improvisà e represchenta ils Verds en il cussegl communal dad Aarau.
Sarah Grossenbacher
Presidenta da l’uniun
Sarah è gia adina s’interessada per victualias. Tut il nutriment sa basa sin la fotosintesa da las plantas. Las plantas dovran resursas sco glisch, aua, terren e substanzas nutritivas. Per chapir la biologia e la biochemia davostiers ha Sarah absolvì in master en Food Science a la Scola politecnica federala. Sco manadra da project è ella oz responsabla per dumondas da la persistenza e dal management da qualitad en ina fatschenta da commerzi en detagl svizra. Ella s’interessa a moda particulara per las ingredienzas en nossas victualias. Per quest motiv metta ella il focus primarmain sin la producziun agricula e s’interessa mintgamai per las ceiziuns specificas al lieu.
Per motivs professiunals ha Sarah bandunà il 2012 sia citad natala da Turitg ed è dapi lura da chasa ad Aarau. En ses temp liber s’engascha ella sper Floretia en las uniuns Encourage! e shaare sco era tar ils pumpiers dad Aarau e va enorm gugent a viandar.
Aline Lüscher
Vicepresidenta
Ina gronda part da ses temp liber passenta Aline en la natira, accumpagnada da ses dus chauns. Uschia han era surtut ils animals avert ad ella ils egls per lur spazis da viver e per las plantas. Sper ses studi d’inschigneria da l’ambient a la ZHAW Wädenswil è Aline engaschada sco guida d’exposiziuns en il Naturama ad Aarau e sa legra da pudair applitgar sia savida a moda pratica e da sa barattar cun in team multifar. Ultra da quai absolva Aline ina scolaziun sco trenadra da chauns e lavura ussa cun differents teams d’uman e da chaun.
Confurm a sia direcziun da profeaziun «agricultura ed orticultura biologica» è Aline particularmain intgantada d’ierts e vul promover la biodiversitad cun spezias veglias. Ella vul encuraschar ses conumans d’experimentar cun la cultivaziun da legums en l’agen iert u sin il balcun. Pertge che pauc fa ins pli ventiraivel che racoltar legums cultivads sez.
Dr. Claudio Sedivy
Suprastanza
Claudio è in biolog (ETH), spezialist da las avieuls selvadis e co-featur da la firma Wildbiene + Partner.
Instituziuns purtadras
Nus avain contactà differentas organisaziuns d’utilitad publica. Las suandantas sustegnan gia il project: